**Príloha č.1 Osobitné obchodné podmienky pre audítorské služby**

Tieto osobitné podmienky dopĺňajú Všeobecné obchodné podmienky D.E.A. Consult Košice, spol. s r.o. a uplatňujú sa na poskytovanie audítorských služieb, ktoré vyplývajú zo slovenských právnych predpisov a na iné audítorské služby.

**Povinnosti a zodpovednosť manažmentu**

1.Štatutárny orgán a iné orgány spoločnosti („manažment“), ktorej účtovná závierka sa audituje („zákazník“), sú zodpovední zabezpečiť udržiavanie náležitých účtovných záznamov, sú zodpovední za zostavovanie účtovnej závierky v súlade so všetkými účtovnými predpismi, právnymi alebo inými požiadavkami. Manažment je zodpovedný za zabezpečenie prístupu pre D.E.A. Consult Košice, spol. s r.o. ku všetkým účtovným podkladom a  iným záznamom a informáciám.

2.Manažment potvrdzuje, že je zodpovedný za zabezpečenie správnosti všetkých transakcií so spriaznenými subjektmi, vrátane toho, že sú všetky transakcie podložené príslušnou dokumentáciou. V prípade mažérskych poplatkov alebo podobných poplatkov v rámci skupiny podnikov, je zodpovednosťou manažmentu zabezpečiť priamu súvislosť takýchto poplatkov s poskytnutými službami a existenciu dostatočnej a primeranej dokumentácie, ktorá podporuje uznanie takýchto nákladov pre daňové účely.

**Zodpovednosť a povinnosti D.E.A. Consult Košice, spol. s .r.o.**

3.D.E.A. Consult Košice, spol. s .r.o. ako audítor, je povinný vyjadriť názor na účtovnú závierku vo forme a  osobám, ktoré sú špecifikované v zmluve(„audítorská správa“).

4. D.E.A. Consult Košice, spol. s r.o. sa vo svojej audítorskej správe bude zaoberať aj s ďalšími skutočnosťami, ktoré môžu byť vyžadované právnymi alebo inými predpismi upravujúcimi výkon auditu.

5. Zodpovednosťou D.E.A. Consult Košice, spol. s r.o. je vyjadriť vo svojej audítorskej správe názor na účtovnú závierku zákazníka ako celok, nie k jeho jednotlivým častiam („divízie“). D.E.A. Consult Košice, spol. s r.o. má právo určiť druh a rozsah overovania jednotlivých divízií na základe odhadu daných okolností. Práca, (v prípade potreby), ktorú vykoná D.E.A. Consult Košice, spol. s r.o. môže byť rozsahu menšia ako celková previerka, ktorá by bola nutná, ak by sa D.E.A. Consult Košice, spol. s r.o. vyjadrovalo názor na samotnú divíziu.

6. D.E.A. Consult Košice, spol. s r.o. zahŕňa aj posúdenie, či informácie týkajúce sa minulých období uvedené v dokumentoch obsahujúcich auditovanú účtovnú závierku sú vo všetkých významných aspektoch zhodné s informáciami uvedenými v účtovnej závierke.

**Rozsah auditu**

7. D.E.A. Consult Košice, spol. s r.o. vykoná audit v súlade s príslušnou právnou úpravou, vrátane zákona 540/2007 Z. z. o audítoroch, audite a dohľade nad výkonom auditu v znení neskorších predpisoch a medzinárodných štandardov.

8. D.E.A. Consult Košice, spol. s r.o. vykoná audit takým spôsobom, ktorý považuje za potrebný pre splnenie svojej zodpovednosti uvedenej vyššie a zahŕňa také overovanie transakcií, existencie vlastníctva a ocenenie aktív a záväzkov, ktoré považuje D.E.A. Consult Košice, spol. s r.o., za potrebné. D.E.A. Consult Košice, spol. s r.o. získa prehľad o účtovnom systéme zákazníka za účelom zhodnotenia jeho primeranosti ako základu pre prípravu účtovnej závierky. Za účelom tohto zhodnotenia získava D.E.A. Consult Košice, spol. s r.o. také dôkazy, ktoré považuje za dostatočné pre vyjadrenie odôvodneného názoru.

9. Audit účtovnej závierky ( vyplývajúci zo zákona alebo nie) neobsahuje previerku súladu s daňovými alebo inými predpismi, ako napr. devízovými, pokiaľ tieto služby neboli špecifikované v písomnej zmluve. Audit neobsahuje previerku bežného riadenia a efektívnosti zákazníka. Audit nie je určený na identifikovanie všetkých významných nedostatkov v systéme zákazníka.

10. Za ochranu aktív zákazníka, za prevenciu a zistenie sprenevery, chýb a nesúladu s legislatívou je zodpovedný mamažment. D.E.A. Consult Košice, spol. s r.o. sa bude usilovať a naplánovať audit takým spôsobom, aby existovala primeraná pravdepodobnosť odhalenia významných nesprávnosti v účtovnej závierke (vrátane tých, ktoré vyplývajú zo sprenevery, chýb alebo nesúladu s legislatívou), ale nie je možné spoliehať sa nato, že audítor odhalí všetky významné nesprávnosti alebo spreneveru, chyby alebo prípadný nesúlad s legislatívou, ktoré môžu existovať.

11.Za predpokladu zverejnenia účtovnej závierky spolu s názorom audítora, musí byť dodržaná forma požadovaná D.E.A. Consult Košice, spol. s r.o., alebo forma výslovne akceptovaná D.E.A. Consult Košice, spol. s r.o..

12. Ak D.E.A. Consult Košice, spol. s r.o. svoj názor odvolá, nie je ho možné naďalej používať. V prípade, že bola účtovná závierka spolu s názorom zverejnená, musí sa potom zverejniť aj odvolanie názoru audítora.

**Vyhlásenia a spolupráca zo strany manažmentu**

13. Ako súčasť audítorských postupov môže D.E.A. Consult Košice, spol. s r.o. požadovať od manažmentu formálne písomné potvrdenia určitých skutočnosti ovplyvňujúcich účtovnú závierku, ako napríklad tie, ktoré významne závisia od odhadov vykonaných manažmentom. D.E.A. Consult Košice, spol. s r.o., sa tiež môže spoliehať na informácie alebo názory osôb s primeranou odbornou kvalifikáciou ( bez ohľadu na to, či sú alebo nie sú zamestnancami zákazníka), bánk a iných subjektov.

14. D.E.A. Consult Košice, spol. s r.o. je oprávnené požadovať nahliadnutie do všetkých dokumentov alebo vyhlásení, ktoré budú vydané spolu s účtovnou závierkou.

**Účtovná závierka skupiny podnikov**

15. V prípade, že správa D.E.A. Consult Košice, spol. s r.o. sa týka účtovnej závierky za skupinu podnikov zostavenej zákazníkom (konsolidovaná účtovná závierka), D.E.A. Consult Košice, spol. s r.o. preverí prácu audítorov, ostaných zúčastnených spoločnosti v danej skupine v rozsahu, aký D.E.A. Consult Košice, spol. s r.o. považuje za nevyhnutný na sformovanie svojho názoru na konsolidovanú účtovnú závierku. Zodpovednosť za audity individuálnych účtovných závierok týchto zúčastnených spoločnosti zostáva na audítoroch týchto zúčastnených spoločnosti.

**Iní audítori ( audítori komponentov**)

16. K výkonu práce môže D.E.A. Consult Košice, spol. s r.o. potrebovať, aby organizačné zložky, dcérske spoločnosti a pridružené alebo spoločné podniky požiadali svojich audítorov o vykonanie takej práce, akú D.E.A. Consult Košice, spol. s r.o. považuje za nevyhnutnú. Súčasťou tohto procesu môže byť žiadosť D.E.A. Consult Košice, spol. s r.o., aby spoločnosť komunikovala s riaditeľmi organizačných zložiek, dcérskych spoločnosti a pridružených alebo spoločných podnikov, najmä v prípadoch, že sídlia alebo podnikajú mimo územia Slovenskej republiky, za účelom vysvetlenia a vykonania potrebných postupov a zapojenia lokálnych audítorov.

**Obmedzenie zodpovednosti D.E.A. Consult Košice, spol. s r.o.**

Zodpovednosť D.E.A. Consult Košice, spol. s r.o. v súvislosti so službami je obmedzená v rozsahu uvedenom v odseku 16 Všeobecných obchodných podmienok, pokiaľ príslušný všeobecne záväzný právny predpis neustanovuje inú výšku obmedzenia náhrady škody a od toho zákonného ustanovenia sa nemožno odchýliť dohodou zmluvných strán.

V Košiciach: 30.7.2014